



PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, DE DISCIPLINĂ ŞI IMUNITĂŢI
	
	


                                 Bucureşti, 28 februarie 2017

                                                                              PL-x 136/2017      

   AVIZ

   asupra

Proiectului de Lege privind aprobarea Ordonanţei de urgenţă a Guvernului nr.97/2016 pentru modificarea şi completarea art.1 din Ordonanţa de urgenţă a Guvernului nr.60/2009 privind unele măsuri în vederea implementării programului „Prima casă”, precum şi pentru stabilirea unor măsuri la nivelul administraţiei publice centrale 
În conformitate cu prevederile art. 95 şi 115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu Proiectul de Lege privind aprobarea Ordonanţei de urgenţă a Guvernului nr.97/2016 pentru modificarea şi completarea art.1 din Ordonanţa de urgenţă a Guvernului nr.60/2009 privind unele măsuri în vederea implementării programului „Prima casă”, precum şi pentru stabilirea unor măsuri la nivelul administraţiei publice centrale, trimis cu adresa nr. PL-x 136 din 20 februarie 2017, înregistrat cu nr.4c-11/318 din 21 februarie 2017.
Senatul, în calitate de primă Cameră sesizată, a adoptat iniţiativa legislativă în şedinţa din data de 13 februarie 2017.

Camera Deputaţilor este Cameră decizională, în conformitate cu art. 75 alin. (1) şi (3) din Constituţia României, republicată şi art. 92 alin.(9) pct.1 din Regulamentul Camerei Deputaţilor, republicat.

Proiectul de lege are ca obiect de reglementare modificarea şi completarea art.1 din Ordonanţa de urgenţă a Guvernului nr.60/2009 privind unele măsuri în vederea implementării programului „Prima casă”, aprobată cu modificări şi completări prin Legea nr.368/2009, cu modificările şi completările ulterioare, precum şi stabilirea unor măsuri la nivelul administraţiei publice centrale. Intervenţiile legislative vizează definirea noţiunii de locuinţă nouă în sensul programului „Prima casă”, introducerii unei garanţii diferenţiate la creditele destinate achiziţiei de locuinţe, al introducerii unei modificări cu privire la opţiunea finanţatorilor de a reutiliza plafonul de 50% din soldul total al garanţiilor acordate în cadrul Programului.
Potrivit prevederilor art. 61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din ziua de 28 februarie 2017.

Membrii comisiei au examinat proiectul de lege supus avizării, expunerea de motive şi avizul favorabil cu observaţii şi propuneri al Consiliului Legislativ, transmis prin adresa cu nr.1266 din 9 decembrie 2016.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a iniţiativei legislative.
În raport de obiectul şi conţinutul reglementării, proiectul de lege face parte din categoria legilor ordinare. 
                               PREŞEDINTE,                          

                  SECRETAR,

                                Eugen NICOLICEA                                                 Neculai Costel DUNAVA

Consilier parlamentar,







Rodica Penescu                                                                                                                                                            

